# Consorci Forestal de Catalunya

El Consorci Forestal de Catalunya és una associació forestal Catalana, fundada l'any 1948 a Santa Coloma de Farners. Des d'aleshores ha esdevingut la principal associació forestal del país.

## Objectius

A la seva pàgina web, hi figuren els següents:
* Representar i defensar els interessos legítims dels propietaris de boscos familiars.
* Promoure l'harmonització de les funcions econòmica, social i ambientals dels nostres boscos.
* Donar suport i solucions als socis, informar-los puntualment i afavorir l'intercanvi de coneixements i experiències.
* Afavorir la vertebració del sector forestal en tots els seus nivells.

## Activitats

Representació davant de l'Administració i els agents socials, en defensa dels drets, com a propietaris i com a silvicultors
* Representa el sector en diferents espais de discussió en l'àmbit català, estatal i europeu.
* Defensa els interessos de l'associació i del sector forestal mitjançant participació activa i al·legacions en els processos de tramitació i consulta de lleis i normatives.
* Orienta la tasca normativa de les administracions canalitzant les propostes del sector.
Comunicació i divulgació
* Desenvolupa activitats de divulgació i sensibilització per incrementar el coneixement de la realitat del sector forestal a Catalunya, així com millorar la percepció social vers l'explotació i la gestió del bosc.
* Publica llibres d'interès forestal.
* Informa de l'actualitat forestal.
* Informa sobre aspectes tècnics, legals, d'actualitat i ajuts vinculats a l'activitat forestal de manera àmplia, puntual i exhaustiva.
* Edita la revista Catalunya Forestal, publicació especialitzada en temes d'actualitat i tècnics vinculats al sector forestal.
Formació
* Jornades Tècniques Silvícoles Emili Garolera: des del 1984, el CFC organitza anualment aquestes jornades que donen formació "in situ" sobre aspectes rellevants de la gestió i la silvicultura de les espècies al nostre país. Les conferències, xerrades i visites que tenen lloc en el marc de cada edició es recullen en un llibre disponible per a tots els participants i els socis.
* Jornades de Tardor: amb la finalitat de fomentar l'intercanvi d'experiències, organitza jornades específiques basades en visites i viatges.
* Organització de viatges i sortides que puguin ser referent o d'interès per als socis.
Assessorament
* Ofereix servei d'assessorament tècnic gratuït per als socis. Cooperativa de serveis a preus exclusius per a associats.
* Dona servei d'assessorament jurídic gratuït per a associats en via administrativa, tramitació de recursos i seguiment, i també assessorament en contractes, cartes, al·legacions, entre d'altres.
* Facilita assessorament fiscal vinculat a la gestió forestal.
Innovació i transferència de tecnologia
* El CFC desenvolupa diversos projectes d'adaptació forestal:
   * Orienta i impulsa iniciatives públiques i privades en recerca, desenvolupament i innovació (R+D+I).
   * Desenvolupa projectes d'aplicació forestal, com l'aprofitament de la biomassa.

## Referències

* ↑ «La propiedad del bosque pide ayuda». La Vanguadia, 16-03-2010. [Consulta: 31 març 2012].
* ↑ «Los propietarios forestales piden una tasa ecológica para conservar los bosques.». La Vanguardia., 11-09-2006. [Consulta: 1r abril 2012].
* ↑ «Cuestiones Agro-Pecuarias. La Defensa de la Riqueza Forestal Catalana.». La Vanguardia, 17-12-1950. [Consulta: 1r abril 2012].
* ↑ «La gestió forestal i els focs». El Punt Avui, 12-03-2023. [Consulta: 12 març 2031].
* ↑ «Jornades Tècniques Silvícoles Emili Garolera». Generalitat de Catalunya, Centre de la Propietat Forestal, 15-03-2012. [Consulta: 31 març 2012].
* ↑ «Jornades al Ripollés per parlar de la biomassa». El Punt Avui, 06-05-2011. [Consulta: 31 març 2012].
* ↑ «Cloenda de la jornada EDER a Santa Coloma». El Punt Avui, 06-10-2010. [Consulta: 31 març 2012].

## Enllaços externs

* Consorci Forestal de Catalunya - Lloc web oficial